[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000007", "text": "La jaro 2020 estis malfacila por multaj homoj tra la mondo. C\u0302i-jare la junulara asocio TEJO (Tutmonda Esperantista Junulara Organizo) anoncas, ke g\u0302i volas festi la Zamenhofan Tagon kun speciala g\u0302ojo kaj optimismo."}, {"text_idx": "#000009", "text": "Temo de la filmeto: \u201cMi esperas...\u201d"}, {"text_idx": "#000010", "text": "TEJO invitas la esperantistojn krei filmetojn por la Zamenhofa tago, kun la temo: \u201cMi esperas...\u201d Per tiu filmeto, g\u0302i volas doni al la mondo mesag\u0302on de espero, en Esperanto!"}, {"text_idx": "#000011", "text": "Kion vi esperas, por vi, por aliaj homoj, kaj por la mondo? Faru filmeton kaj rakontu al c\u0302iuj! Krom tio, se vi volas, vi povas ankau\u0306 rakonti pri vi mem: kie vi trovig\u0302as, kiel vi pasigas la tempon kaj kiel vi festos la Zamenhofan tagon."}, {"text_idx": "#000012", "text": "La filmetoj, kiujn vi sendos, estos kunmetitaj en unu grandan filmon, kiun TEJO publikigos okaze de la Zamenhofa Tago. TEJO disvastigos g\u0302in en c\u0302iuj siaj sociaj retejoj, por ke g\u0302i atingu kiel eble plej multe da homoj, kaj g\u0302i estos projekciita en Esperanto-kluboj kaj dum Esperanto-arang\u0302oj tra la mondo."}, {"text_idx": "#000013", "text": "1- Registru filmeton en Esperanto kun via mesag\u0302o \u201cMi esperas...\u201d. La filmeto estu horizontala kaj dau\u0306ru ne pli longe ol 30 sekundojn."}, {"text_idx": "#000014", "text": "2- Skribu vian mesag\u0302on kaj traduku g\u0302in al via nacia lingvo au\u0306 al via denaska lingvo. (Oni uzos tion por fari subtekstojn.)"}, {"text_idx": "#000015", "text": "3- Sendu al TEJO la materialon pere de c\u0302i tiu formularo."}, {"text_idx": "#000016", "text": "Se pro iu kialo vi ne sukcesos sendi vian filmeton tiumaniere, skribu al Ariel Palmer au\u0306 per Telegramo al @arielpalmer"}, {"text_idx": "#000017", "text": "Kiam TEJO ricevos vian filmeton, g\u0302i sendos al vi konfirmon. Se vi ne ricevos konfirmmesag\u0302on ene de kelkaj tagoj, skribu denove!"}, {"text_idx": "#000018", "text": "Limdato por sendi viajn filmetojn estas la 5-a de decembro 2020."}, {"text_idx": "#000019", "text": "Se vi povas, faru la filmeton en 1080p au\u0306 720p-kvalito (HD). Purigu la lenson de via pos\u0302telefono / filmilo antau\u0306 ol komenci la filmadon, kaj atentu, ke via voc\u0302o estu bone au\u0306debla. La filmeto estu horizontala. Se via pos\u0302telefono / filmilo registras ne tre bonkvalite, tio tute ne gravas, faru kaj sendu la filmeton c\u0302iuokaze! TEJO volas vian kontribuon je c\u0302iu ajn kvalito!"}, {"text_idx": "#000021", "text": "formularo: dokumento, en kiun oni skribas la necesajn detalojn por fari peton au\u0306 sendi informojn."}, {"text_idx": "#000022", "text": "horizontala: iranta de unu flanko al la alia, ne supren au\u0306 malsupren."}, {"text_idx": "#000023", "text": "konfirmo: certigo, ke dokumento au\u0306 peto estas ricevita.\nlenso: vitra disko, uzata ekzemple en fotilo, filmilo au\u0306 simile, tra kiu oni rigardas la objekton, kiun oni fotos au\u0306 filmos."}, {"text_idx": "#000024", "text": "lim-dato: lasta dato por iu agado, post kiu g\u0302i ne plu eblos.\noptimismo: emo trovi c\u0302ion bona en la vivo kaj c\u0302iam esperi sukceson kaj felic\u0302on.\nprojekcii: sendi filmon au\u0306 alian luman bildon sur ekranon."}, {"text_idx": "#000025", "text": "registri: konservi sonojn (voc\u0302ojn au\u0306 muzikon) au\u0306 filmi okazaj\u0302on por posta reau\u0306skultado au\u0306 rigardado.\nsekundo: estas 60 sekundoj en unu minuto.\nTelegramo: tuj-mesag\u0302ilo per kiu eblas senpage sendi voc\u0302mesag\u0302ojn, bildojn, filmetojn kaj c\u0302iajn dosierojn."}, {"text_idx": "#000026", "text": "Ne estas komentoj por montri."}, {"text_idx": "#000027", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000028", "text": "Algluita kiel ric\u0302a teksto. Alglui plat-tekste"}, {"text_idx": "#000029", "text": "Estas permesate nur 75 emog\u0302ioj."}, {"text_idx": "#000031", "text": "Via antau\u0306a enhavo estas reenmetita. Malplenigi redaktilon"}, {"text_idx": "#000032", "text": "Ne eblas rekte alglui bildojn. Als\u0302utu au\u0306 enmetu bildojn per URL."}, {"text_idx": "#000033", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]